joelniklaus/EU_Wikipedias huggingface dataset:
Archidamos I.

Archidamos I. alebo Archidámos I. () bol kráľom Sparty (možno mýtickým) približne od roku 665 pred Kr. do roku 645 pred Kr. Pochádzal z kráľovskej rodiny Eurypontovcov.

Od antických historikov nemáme takmer žiadne zachované záznamy o dobe údajnej vlády Archidama I. Navyše nám podávajú dve rozličné verzie mien panovníkov rodu Eurypontovcov, ktorí v tom čase mali vládnuť. Historik Herodotos uvádza  dynastiu kráľov Eurypontovcov od Theopompa v zostupnom poradí z otca na syna takto: Theopompos, Anaxandridas, Archidamos, Anaxilaos, Leótychidas atď.

Podľa Pausania následníkom Theopompa sa stal jeho vnuk Zeuxidamos, lebo jeho syn Archidamos predčasne zomrel. Následníkom Zeuxidama bol jeho syn Anaxidamos a až po ňom vládol Archidamos (syn Anaxidama).

Otázka, že ktorá z týchto dvoch verzii je dôveryhodnejšia pravdepodobne zostane nezodpovedaná. Väčšina novovekých historikov (Lendering, Adams a iní) sa však prikláňa k Herodotovi, ktorého záznamy sú staršieho dáta. Pretože zachované záznamy antických autorov sú veľmi kusé a nejednotné, táto minulosť Sparty nám zaiste zostane zahalená závojom tajomstva.

Zdroje  
 Herodotos, História, VIII, 131.
 Pausanias, Periégésis tés Hellados, 3,7,5 – 6;
 Jona Lendering, Eurypontids and Agiads, 
 John Paul Adams, The Kings of Sparta, 

Vládcovia Sparty
Slovenské národné hokejbalové družstvo mužov

Slovenské národné hokejbalové družstvo mužov je národné družstvo mužov, ktoré reprezentuje Slovensko v medzinárodných hokejbalových súťažiach a priateľských zápasoch. Funguje pod záštitou Slovenskej hokejbalovej únie od roku 1993. Prvý medzištátny zápas odohralo v roku 1994, v priateľskom zápase s .

Výsledky 
Majstrovstvá sveta v hokejbale

Majstrovstvá Európy v hokejbale

Zostava 
Zostava hráčov na MS 2017:

Referencie

Pozri aj 
 Slovenské národné hokejbalové družstvo žien

Externé odkazy 
 Oficiálna stránka Slovenskej hokejbalovej únie

Národné hokejbalové družstvá
Hokejbal
Národné
Slovenské národné hokejbalové družstvo žien

Slovenské národné hokejbalové družstvo žien je národné družstvo žien, ktoré reprezentuje Slovensko v medzinárodných hokejbalových podujatiach a priateľských zápasoch. Funguje pod záštitou Slovenskej hokejbalovej únie od roku 2005.

Výsledky 
Majstrovstvá sveta v hokejbale
 2007:   2. miesto
 2009:   2. miesto
 2011:   1. miesto
 2013:   2. miesto
 2015:   3. miesto
 2017:   4. miesto
 2019:   4. miesto

Pozri aj 
 Slovenské národné hokejbalové družstvo mužov

Referencie

Externé odkazy 
 Oficiálna stránka Slovenskej hokejbalovej únie

Národné hokejbalové družstvá
Hokejbal
Národné
Chrám svätého Alexandra Nevského (Varšava)

Chrám svätého Alexandra Nevského ( Sobór św. Aleksandra Newskiego) bol chrám Ruskej pravoslávnej cirkvi na území dnešného hlavného mesta Poľska. Nachádzal sa na Saskom námestí, ktoré sa dnes nazýva Pilsudského námestie. Jeho stavba mala reprezentovať moc Ruského impéria nad územím pripojenej časti Poľska.

História 
Postavený bol v rokoch 1894 až 1912 podľa plánov architekta Leona Benois. Stavbu inicioval vtedajší ruský správca Poľska Josip Vladimirovič Gurko, ktorý chcel vybudovať dôstojný pravoslávny chrám pre početné ruské a pravoslávne obyvatestvo vtedajšej ruskej Varšavy. Inšpiroval sa mnohými významnými pamiatkami staroruskej architektúry. Išlo najmä o skvosty pravoslávneho umenia z miest Vladimír a Suzdal. Určitú inšpiráciu predstavoval aj Chrám svätého Marka v Benátkach, ktorý bol postavený v byzantskom slohu. Chrám bol postavený z darov ruských šľachticov pravoslávneho vyznania a zo zbierok. Základný kameň chrámu bol položený 30. augusta na sviatok svätého Alexandra Nevského. Okrem Josipa V. Gurka sa na tejto udalosti zúčastnili predstavitelia pravoslávnej cirkvi z celého Ruska. Chrám bol posvätený 20. mája 1912. Jeho zvonica mala výšku 70 metrov a patrila k najvyšším budovám vo Varšave.  Chrám mal päť pozlátených kupol. Interiér bol vyzdobený freskami V. Vasnecova a iných umelcov.

Osudy chrámu po roku 1915 
Chrám bol zasvätený ruskému panovníkovi a národnému svätcovi Alexandrovi Nevskému. Alexander Nevský sa stal symbolom ruskej vojenskej sily a dominancii pravoslávnej viery nad katolicizmom. V roku 1915 ho zabrali nemecké okupačné vojská a slúžili sa v ňom katolícke a evanjelické bohoslužby v nemeckom jazyku. Bol premenovaný na Chrám svätého Henricha. Po vojne bol vrátený pravoslávnym, ale nad jeho osudom sa schyľovali mraky. Tento chrám iritoval prevažne rímskokatolíckych poľských nacionalistov, ktorí od vzniku nezávislého poľského štátu navrhovali tento ruský pravoslávny chrám zbúrať. Videli v ňom symbol ruského samoderžavia a rusifikácie predchádzajúceho obdobia. Poliaci ho vnímali ako symbol ruskej nadvlády nad Poľskom v období od troch delení Poľska až po rok 1918. Preto sa rozhodli v rokoch 1924 až 1926 chrám zničiť a odstrániť aj napriek mnohým protestom.

Externé odkazy 
 Tygodnik Ilustrowany Nr 18 rok 1920 O Świątynię na Placu Saskim
 Alexander Nevsky Cathedral in Warsaw. Radonezh (9,10).

Kostoly v Poľsku
Varšava
Stavby vo Varšave
Majstrovstvá sveta v hokejbale juniorov

Majstrovstvá sveta v hokejbale juniorov sú najvyššie medzinárodné podujatie v hokejbale juniorov. Ich organizátorom je Medzinárodná hokejbalová federácia, ktorá ich usporadúva od roku 2000 (kategória U20). Konajú sa s 2-ročnou periodicitou. Od roku 2008 sa organizujú v troch kategóriách: do 20 rokov, do 18 rokov a do 16 rokov. Podobne ako na seniorských majstrovstách, aj v nich dominujú 3 hokejbalové veľmociKanada, Slovensko a Česko.

Kategória U20

Zoznam

Medajlová bilancia družstiev

Kategória U18

Zoznam

Medajlová bilancia družstiev

Kategória U16

Zoznam

Medajlová bilancia družstiev

Pozri aj 
 Majstrovstvá Európy v hokejbale juniorov
 Majstrovstvá sveta v hokejbale

Externé odkazy 
 Oficiálna stránka Medzinárodnej hokejbalovej federácie

Zdroje 
 Majstrovstvá sveta do 20 rokov na stránke Medzinárodnej hokejbalovej federácie 
 Majstrovstvá sveta do 18 a 16 rokov na stránke Medzinárodnej hokejbalovej federácie 
 Majstrovstvá sveta juniorov na slovenskom portáli tophbl.sk
United States Marine Corps

United States Marine Corps (skratka: USMC; doslova: „Zbor Námornej pechoty Spojených štátov“, často prekladané ako „Námorná pechota Spojených štátov [amerických]“; príslušník sa nazýva ) je zložka Ozbrojených síl Spojených štátov, ktorej primárnym účelom je udržiavanie projekcie sily prostredníctvom nasadenia námorno-vzdušno-pozemných úlohových zoskupení, využívajúc logistické zabezpečenie Vojenského námorníctva Spojených štátov. Je jednou zo štyroch ozbrojených zložiek Ministerstva obrany Spojených štátov a jednou zo siedmich federálnych uniformovaných zložiek Spojených štátov.

Od 24. septembra 2015 je (37.) veliteľom Námornej pechoty generál Robert Neller. Generál Námornej pechoty Joseph Dunford je od 1. októbra 2015 (19.) predsedom Spoločného štábu náčelníkov zložiek Ozbrojených síl Spojených štátov, tzn. najvyšším vojenským veliteľom Ozbrojených síl a hlavným vojenským poradcom prezidenta, ministra obrany, Rady pre národnú bezpečnosť a Rady pre vnútornú bezpečnosť.

Pozri aj 
 hodnosti príslušníkov Námornej pechoty Spojených štátov

Referencie

Iné projekty

Externé odkazy 
 Oficiálne webové sídlo USMC

Zdroj 

 
Námorná pechota
United States Armed Forces
Rudolf Tkáčik

JUDr. Rudolf Tkáčik (* 14. december 1953, Orkucany), je sudca Ústavného súdu Slovenskej republiky. 16. februára 2007 bol prezidentom SR vymenovaný za sudcu Ústavného súdu SR.

Referencie 

Slovenskí sudcovia
Sudcovia Ústavného súdu SR
Europa 2

Europa 2 je slovenská komerčná rozhlasová stanica.

Vysielanie 
Europa 2 začala vysielať 12. decembra 2009, kedy nahradila Radio Okey. Formát rádia je CHR (Contemporary hit radio), ktoré je zamerané na cieľovú skupinu poslucháčov vo veku 18-34 rokov. 

Stanica vysiela na 14 terestriálnych vysielačoch, internete a satelite.

Počúvanosť 
Podľa prieskumu Market & Media & Lifestyle spoločnosti Median SK (1+2 Q 2018). Rádio Europa 2 je piatou najpočúvanejšou rozhlasovou stanicou, ktorú počúva denne 329 000  poslucháčov, týždenne Europu 2 počúva 842 000  poslucháčov.

Vysielače 

* Plánovaný vysielač

Referencie

Externé odkazy 
 Pokrytie rádia

Zdroj 
 Oficiálna stránka rádia

Slovenské rozhlasové stanice
Vzniklo v 2009
Cesta II. triedy 543 (Slovensko)

Cesta II. triedy 543 je cesta II. triedy na Slovensku v okresoch Stará Ľubovňa a Kežmarok. Jej dĺžka je 30,174 km.

Priebeh
Komunikácia začína v obci Hniezdne na križovatke s cestou I/77 a vedie severozápadným smerom cez Kamienku, Stráňany, Veľký Lipník a Haligovce do údolia Dunajca.

Už v kežmarskom okrese pokračuje cez Červený Kláštor a Spišskú Starú Ves (križuje II/542) na hraničný priechod Lysá nad Dunajcom, kde cesta končí.

Pozri aj 
 Zoznam ciest II. triedy na Slovensku

Referencie 
 Miestopisný priebeh cestných komunikácií (Slovenská správa ciest)

543
Tomáš Palonder

Tomáš Palonder (* 26. január 1980), je slovenský herec, spevák, moderátor. Otec František Palonder je režisér, scenárista a dramaturg. Jeho strýko Marcel Palonder je spevák, hudobník a hudobný pedagóg. Jeho partnerka je herečka Kristína Greppelová.

Zo života 
Vyštudoval hudobno-dramatický odbor na Bratislavskom štátnom konzervatóriu v ročníku Ivana Letka a neskôr študoval herecký odbor na VŠMU v ročníku Emila Horvátha. Od roku 2000 účinkoval v množstve televíznych seriáloch, reklamných spotoch a bol moderátorom televíznej relácie Deka, neskôr aj live relácie Dekabox. V dnešnej dobe je známy najmä z účinkovania v divadle GUnaGU, v divadle Aréna  a ako spevák dvoch bratislavských kapiel Bruno Benetton a Love 4 Money. Pravidelne prepožičiava svoj hlas postavám v televíznych a rozhlasových reklamách, dabingu.  Nahovára komentáre do dokumentárnych filmov v slovenskej, anglickej a ruskej mutácii a príležitostne moderuje rôzne kultúrno-spoločenské 
podujatia.
V roku 2010 spolu s Marcelom Palonderom v sprievode Street Dance Academy vystúpili ako Palonders na Eurovision Song Contest na Slovensku s piesňou „Slová slov“.

Od roku 2019 je staničným hlasom Rádia Slovensko, kde nahradil Jána Galloviča.

Referencie

Iné projekty

Externé odkazy 
 Imdb.com
 Marcel a Tomáš Palonderovci: Na ženy máme odlišný vkus

Slovenskí dabingoví herci
Slovenskí divadelní herci
Slovenskí speváci
Anna zo Zeleného domu

Anna zo Zeleného domu je prvý román kanadskej spisovateľky Lucy Maud Montgomeryovej. Rozpráva príbeh ryšavej siroty Anny Shirleyovej, háklivej na farbu svojich vlasov, po jej adopcii súrodeneckou dvojicou žijúcou v Zelenom dome.

Obsah 

Dej románu sa odohráva na Ostrove princa Eduarda, v dedine Avonlea. Starnúci súrodenci Matej a Marilla Cuthbertovci žijú v sídle nazývanom Zelený dom. Rozhodnú sa, že si adoptujú chlapca, ale v sirotinci sa stal omyl a na stanici Mateja namiesto mládenca čakalo ryšavé, rozhodné a citlivé dievčatko Anna Shirleyová. Matej si dievča obľúbi, ale Marilla chce Annu vrátiť naspäť do sirotinca. Napokon osobitá povaha a pohnutý osud siroty presvedčí aj Marillu, aby si ju nechali. Marilla je strohá a prísna a chce prevychovať Annu, ktorá je podľa nej príliš zhovorčivá, rojčivá a márnivá. Kvôli prílišnej fantázii, snahe páčiť sa či byť poslušnou dcérou, zažije Anna množstvo zvláštnych príhod, ktoré ale napokon končia dobre. Skamaráti sa s Dianou Barryovou a ďalšími spolužiakmi a znepriatelí sa s Gilbertom Blytheom, s ktorým sa zmieri až v závere knihy. Počas šiestich rokov od jej príchodu do Avonlea čitatelia postupne sledujú prerod hlavnej hrdinky z osamelého, trochu bláznivého dievčaťa na peknú jemnú vychovanú mladú dámu.

Iné projekty 

Dievčenské romány
Sfilmované knihy
MFK Lokomotíva Zvolen

MFK Lokomotíva Zvolen je slovenský futbalový klub, ktorý účinkuje v druhej najvyššej súťaži. Klub bol založený v roku 1902, vďaka skupine študentov. V ročníku 2010-11 skončil klub na 13. mieste.

Brankári
 22  Jozef Vreštiak

Obrancovia
 8  Peter Kubinec
 ?  Andrej Špánik
 3  Ondrej Debnár
 12  Michal Borbély

Záložníci
 2  Marcel Tyčiak
 19  Luka Pelegríny
  21 Ľubomír Mezovský

Útočníci
 7  Dragan Karakačanov
 4  Mário Želiezka

Externé odkazy 
 Stránka klubu

Zvolen
Šport vo Zvolene
Diskografia Zdenky Prednej

Toto je diskografia slovenskej speváčky Zdenky Prednej.

Albumy

Štúdiové albumy

Single

Sólo

Spolupráca

Hosťovanie 
Spolupráca s interpretmi na skladbách, ktoré nevyšli ako single.

Skladby umiestnené v rebríčkoch

Videoklipy

Referencie 

Zdenka Predná
Predná, Zdenka
Rely Švédska

Rely Švédska, oficiálny názov Uddeholm Swedish Rally je rely, ktoré sa každoročne koná v strednom Švédsku, neďaleko mesta Karlstad. Rely sa koná pravidelne vo februári a je jediným rely, ktoré sa koná na zasnežených vozovkách. Trasa vedie lesmi a má dĺžku asi 1700 km, ktoré sú rozdelené do 17 rýchlostných skúšok .

Prvý ročník sa konal v roku 1967, a už v roku 1973 sa tu uskutočnili prvé zimné Majstrovstvá sveta v rely. Dvakrát sa Rely Švédska nekonalo: v roku 1974 v dôsledku globálnej ropnej krízy a v roku 1990 z dôvodu príliš miernej zimy.

Víťazi Rely Švédska
(vodič / spolujazdec)
 1967: Bengt Söderström / Gunnar Palm (Ford Cortina Lotus)
 1968: Björn Waldegård / Lars Helmér (Porsche 911 T)
 1969: Björn Waldegård / Lars Helmér (Porsche 911 T)
 1970: Björn Waldegård / Lars Helmér (Porsche 911 T)
 1971: Stig Blomqvist / Arne Hertz (Saab V4)
 1972: Stig Blomqvist / Arne Hertz (Saab V4)
 1973: Stig Blomqvist / Arne Hertz (Saab V4)
 1975: Björn Waldegård / Hans Thorzelius (Lancia Stratos) 
 1976: Per Eklund / Björn Cederberg (Saab V4) 
 1977: Stig Blomqvist / Hans Sylvan (Saab 99 EMS) 
 1978: Björn Waldegård / Hans Thorzelius (Ford Escort RS 1800) 
 1979: Stig Blomqvist / Björn Cederberg (Saab 99 Turbo) 
 1980: Anders Kulläng / Bruno Berglund (Opel Ascona 400) 
 1981: Hannu Mikkola / Arne Hertz (Audi Quattro) 
 1982: Stig Blomqvist / Björn Cederberg (Audi Quattro) 
 1983: Hannu Mikkola / Arne Hertz (Audi Quattro) 
 1984: Stig Blomqvist / Björn Cederberg (Audi Quattro) 
 1985: Ari Vatanen / Terry Harriman (Peugeot 205 T16) 
 1986: Juha Kankkunen / J.Piironen (Peugeot 205 T16) 
 1987: Timo Salonen / Seppo Harjanne (Mazda 323 4WD Turbo)
 1988: Markku Alén / Ilkka Kivimäki(Lancia Delta HF 4WD)
 1989: Ingvar Carlsson / Per Carlsson (Mazda 323 4WD Turbo)
 1991: Kenneth Eriksson / Staffan Parmander (Mitsubishi Galant VR4)
 1992: Mats Jonsson / Lars Bäckman (Toyota Celica GT4)
 1993: Mats Jonsson / Lars Bäckman (Toyota Celica Turbo 4WD) 
 1994: Thomas Rådström / Lars Bäckman (Toyota Celica GT4)
 1995: Kenneth Eriksson / Staffan Parmander (Mitsubishi Lancer RS)
 1996: Tommi Mäkinen / Risto Mannisenmäki (Mitsubishi Lancer RS) 
 1997: Kenneth Eriksson / Staffan Parmander (Subaru Impreza WRC) 
 1998: Tommi Mäkinen / Risto Mannisenmäki (Mitsubishi Lancer Evo V)
 1999: Tommi Mäkinen / Risto Mannisenmäki (Mitsubishi Lancer Evo VI)
 2000: Marcus Grönholm / Timo Rautiainen (Peugeot 206 WRC)
 2001: Harri Rovanperä / Risto Pietiläinen (Peugeot 206 WRC)
 2002: Marcus Grönholm / Timo Rautiainen (Peugeot 206 WRC)
 2003: Marcus Grönholm / Timo Rautiainen (Peugeot 206 WRC)
 2004: Sébastien Loeb / Daniel Elena (Citroën Xsara WRC)
 2005: Petter Solberg / Phil Mills (Subaru Impreza WRC)
 2006: Marcus Grönholm / Timo Rautiainen (Ford Focus WRC)
 2007: Marcus Grönholm / Timo Rautiainen (Ford Focus RS WRC 06)
 2008: Jari-Matti Latvala / Miikka Anttila (Ford Focus RS WRC 06)
 2010: Mikko Hirvonen / Jarmo Lehtinen (Ford Focus RS WRC 09)
 2011: Mikko Hirvonen / Jarmo Lehtinen (Ford Fiesta RS WRC)

Iné projekty

Externé odkazy
Oficiálna webstránka
Swedish Rally Roll of Honour na Rallybase
Godsmack

Godsmack je americká hard rocková skupina z Lawrence v Massachusetts, ktorá vznikla v roku 1995. Skupinu tvorí spevák Sully Erna, gitarista Tony Rombola, basgitarista Robbie Merrill a bubeník Shannon Larkin. Od svojho vzniku vydala skupina päť štúdiových albumov, jedno EP, štyri DVD a jednu kolekciu Greatest Hits.

Skupina vydala tri po sebe idúce albumy, ktoré dosiahli 1. miesto v rebríčku Billboard 200 (Faceless, IV a The Oracle). Skupina za viac ako desať rokov celosvetovo predala viac ako 17 miliónov albumov, a aj napriek poklesu predaja jej albumov sa skupina ukázala ako jedna z najpredávanejších skupín USA.

Členovia
Súčasní členovia
 Sully Erna: spev, rytmická gitara, klávesy, bicie, perkusie, harmonika  (1995 – súčasnosť)
 Tony Rombola: sólová gitara, sprievodný spev (1997 – súčasnosť)
 Robbie Merrill: basová gitara, (1995 – súčasnosť)
 Shannon Larkin: bicie, perkusie (2002 – súčasnosť)
 Poznámka: Erna hral na bicích počas nahrávania debutového albumu, Godsmack, a niekedy hrá na koncertoch, rovnako ako Larkin.

Bývalí členovia
 Lee Richards: gitary (1996 – 1997)
 Joe D'arco: bicie (1996 – 1997)
 Tommy Stewart: bicie (1997 – 2002)

Diskografia

 1998: Godsmack
 2000: Awake
 2003: Faceless
 2006: IV
 2010: The Oracle
 2014: 1000hp
 2018: When Legends Rise

Referencie

Iné projekty

Externé odkazy
Oficiálna webstránka
Godsmack na Billboard.com

Hudobné skupiny z 1995
Alternatívnometalové hudobné skupiny USA
Hardrockové hudobné skupiny USA
Post-grunge hudobné skupiny USA
Spartak Myjava

Pre ženský basketbalový oddiel pozri BO Spartak Myjava.

Spartak Myjava je najlepší slovenský futbalový klubík z Myjavy, ktorý aktuálne figuruje v 2. lige

Názvy klubu
 1920 – ŠK Spartak Myjava
 2001 – MŠK Spartak Myjava
 2005 – TJ Spartak Myjava

Úspechy klubu
 1944 – vtedajšie mužstvo vybojovalo divíziu, to bola súťaž porovnateľná s bývalou Slovenskou národnou ligou.
 1968 – postúpil Spartak do Majstrovstva kraja
 1992/93 – postup do novovytvorenej III. ligy
 2008/09 – postup do II. ligy – Západ
 2010/11 – postup do I. ligy
 2011/12 – postup do Corgoň ligy
 2015/16 – postup do Európskej ligy UEFA
2018/19 – postup do 3. ligy
2021/22 – postup do 2. ligy

Prehľad umiestnení od roku 1992
 1992/93 – 1. miesto v divízii
 1993/94 – 10. miesto v III.lige
 1994/95 – 5. miesto
 1995/96 – 3. miesto
 1996/97 – 2. miesto
 1998/99 – 9. miesto
 1999/00 – 10. miesto
 2000/01 – 4. miesto
 2001/02 – 2. miesto
 2002/03 – 4. miesto
 2003/04 – 9. miesto
 2005/06 – 11. miesto
 2006/07 – 12. miesto
 2007/08 – 3. miesto
 2008/09 – 1. miesto v III. lige
 2010/11 – 1. miesto v II. lige – Západ
 2011/12 – 1. miesto v I. lige
 2012/13 – 4. miesto v Corgoň liga
 2013/14 – 7. miesto v Corgoň liga
 2014/15 – 9. miesto v Fortuna liga
 2015/16 – 3. miesto v Fortuna liga
2018/19 – 1. miesto v 4. liga Severozápad
2020/21 – 1. miesto v 3. liga
2021/22 – 2. miesto v 3. liga

Spartak v európskych súťažiach

Externé odkazy
Oficiálna webová stránka klubu
Oficiálna Facebook stránka

 
Slovenské futbalové kluby
Futbalové kluby založené v 1920
Rely Francúzska

Rely Francúzska, oficiálny názov Rallye de France – Tour de Corse je rely organizované na francúzskej Korzike v okolí mesta Ajaccio. Trasa má okolo 900 km, ktoré sú rozdelené do 16 rýchlostných skúšok.

Rely je organizované od roku 1956 a Majstrovstvá sveta v rely sa tu konali od roku 1990 do 2008. Rely sa koná na horských asfaltových cestách plných ostrých zákrut, klesaní, stúpaní a serpentín. V sezóne 2010 bolo Rely Francúzska organizované v Alsasku a jeho oficiálny názov je Rallye de France – Alsace.

Víťazi Rely Francúzska

Korzika
(vodič / spolujazdec)

 1990: Didier Auriol / Bernard Occelli (Lancia Delta Integrale)
 1991: Carlos Sainz / Luis Moya (Toyota Celica)
 1992: Didier Auriol / Bernard Occelli (Lancia Delta Integrale)
 1993: Francois Delecour / Daniel Grataloup (Ford Escort)
 1994: Didier Auriol / Bernard Occelli (Toyota Celica)
 1995: Didier Auriol / Denis Giraudet (Toyota Celica)
 1996: Philippe Bugalski / Jean-Paul Chiaroni (Renault Megane Maxi)
 1997: Colin McRae / Nicky Grist (Subaru Impreza)
 1998: Colin McRae / Nicky Grist (Subaru Impreza)
 1999: Philippe Bugalski / Jean-Paul Chiaroni (Citroën Xsara Kit Car)
 2000: Gilles Panizzi / Herve Panizzi (Peugeot 206)
 2001: Jesus Puras / Marc Marti (Citroën Xsara WRC)
 2002: Gilles Panizzi / Herve Panizzi (Peugeot 206 WRC)
 2003: Petter Solberg / Phil Mills (Subaru Impreza WRC)
 2004: Markko Märtin / Michael Park (Ford Focus RS WRC)
 2005: Sébastien Loeb / Daniel Elena (Citroën Xsara WRC)
 2006: Sébastien Loeb / Daniel Elena (Citroën Xsara WRC)
 2007: Sébastien Loeb / Daniel Elena (Citroën C4 WRC)
 2008: Sébastien Loeb / Daniel Elena (Citroën C4 WRC)

Alsasko
 2010: Sébastien Loeb / Daniel Elena (Citroën C4 WRC)

Iné projekty

Externé odkazy
 Oficiálna webstránka
 WRC.com - Oficiálna webstránka Majstrovstiev sveta v rely
Anaxilaos (kráľ Sparty)

Anaxilaos alebo Anaxilas () bol kráľom Sparty (pravdepodobne mýtickým) približne od roku 645 pred Kr. do roku 625 pred Kr. Pochádzal z kráľovského rodu Eurypontovcov.

Najstarší známy záznam od historika Herodota v knihe História, Anaxilaa uvádza ako jedenásteho kráľa Sparty rodu Eurypontovcov od jej legendárneho zakladateľa Prokla.
Z tohto textu sa tiež dozvedáme, že jeho otcom a predchodcom na tróne bol Archidamos I. a následníkom syn Leótychidas I.  Iné informácie týkajúce sa kráľa Anaxilaa nám Herodotos nepodáva.

To, či bol Anaxilaos skutočne panovníkom Sparty nevieme, lebo je známy aj zoznam kráľov Sparty rodu Eurypontovcov od Pausania, ktorý sa s Herodotovým celkom nezhoduje a kráľ Anaxilaos v ňom nefiguruje.

Rozdiel v menoslove kráľov Sparty rodu Eurypontovcov, zaznamenaný od kráľa Theopompa, v zoznamoch Herodota a Pausania:

Ako sa antickí historici v zoznamoch kráľov rodu Eurypontovcov (v zozname rodu Agiovcov sa zhodujú) nezhodli, tak aj súčasní nie sú na tom odlišne. Chýbajúci historický materiál z tohto obdobia dejín kráľov Sparty, pre následné kusé rukopisné záznamy antických autorov napísané až po dlhšom časovom odstupe a navyše plné rozporov, nám asi neumožnia poodhaliť históriu tejto dávnej minulosti Sparty.

Zdroje  
 Herodotos, História, VIII, 131.
 Pausanias, Periégésis tés Hellados, 3,7,57;
 Jona Lendering, Eurypontids and Agiads, 
 Paul Cartledge, Sparta and Lakonia: a regional history, 1300-362 BC, 

Vládcovia Sparty
Tókjó sukai curí

Tókjó sukai curí (, ) je telekomunikačná veža v Tokiu. Po dokončení vo 29. februára 2012 je vysoká 634 metrov a stala sa tak najvyšším objektom svojho druhu a druhou najvyššou stavbou na svete (po Burdž Chalífa) a najvyššou stavbou v Japonsku.

Výstavba novej veže v Tokiu bola potrebná najmä kvôli nepostačujúcej výške súčasnej Tokijskej veže (333 m), ktorá je obklopená výškovými budovami, a tak nepostačujúco šíri signál.

Dizajn 

Dizajn veže bol publikovaný 26. novembra 2006 a bol založený na týchto troch podmienkach:
 Futuristický vzhľad a tradičná krása Japonska
 Katalyzátor pre revitalizáciu mesta
 Bezpečnosť pred prírodnými katastrofami.

Povrch spodnej časti veže sa skladá z oceľových trubíc natretých farbou, ktorú nazvali „nebesko-stromová biela“, ktorá vychádza z tradičnej japonskej farby aijiro (藍白). Vo vnútri sa nachádza kruhová šachta zo zosilneného betónu, ktorou vedú výťahy a schodiská. Vo výškach 350 m a 450 m sa nachádzajú plošiny, na ktorých sú umiestnené pozorovateľne, reštaurácie a obsluha veže.

Základ veže má tvar trojnožky, no postupne sa zaobľuje a vo výške 320 m má už veža tvar valca, aby odolala silným vetrom. Budova je postavená tak, aby odolala zemetraseniam (ako aj väčšina japonských budov).

Výška 634 m bola zvolená pre ľahké zapamätanie. Číslice 6 (jap.: mu), 3 (sa), 4 (ši) spolu tvoria názov Musaši, čo je starý názov oblasti, kde veža stojí.

Názov 
Názov veže bol zvolený v národnom hlasovaní, v ktorom sa zúčastnilo 110 000 ľudí. Voliť bolo možné medzi víťaznými návrhmi: Tokijská Edo veža, Tokijský nebeský strom, Mirajský strom, Jumemi Jagura, Veža vychádzajúceho východu, a Vychádzajúca veža. Zvíťazil návrh „Tokijský nebeský strom“ s približne 33 000 hlasmi. Druhý bol návrh „Tokijská Edo veža“ (ang. Tokio Edo Tower).

Galéria

Pozri aj 
 Zoznam najvyšších stavieb na svete
 Zoznam najvyšších veží na svete
 Tokio
 Tókjó tawá

Iné projekty

Externé zdroje 
 Japonská televízna veža sa stala najvyššou na svete
 Oficiálna stránka veže 

Veže v Japonsku
Stavby v Tokiu
Vysielacie veže a stožiare
Architektúra z 2012
Aristón

Aristón (Aristón) môže byť:
 dvojnásobný olympijský víťaz v 1. stor. pred Kr., pozri Aristón z Túrií
 olympijský víťaz v roku 49, pozri Aristón z Efezu
 peripatetický filozof v 1. stor., pozri Aristón (Alexandria)
 Platónov otec žijúci na začiatku 5. stor. pred Kr., pozri Aristón (otec Platóna)
 spartský kráľ v 6. stor. pred Kr., pozri Aristón (kráľ Sparty)
 olympijský víťaz v 5. stor. pred Kr., pozri Aristón (víťaz na OH v r. 452 pred Kr.)
 olympijský víťaz v 5. stor. pred Kr., pozri Aristón (víťaz na OH v r. 448 pred Kr.)
 grécky maliar v 4. stor. pred Kr., pozri Aristón (maliar)
 paionský kráľ v 3. stor. pred Kr., pozri Aristón (Paionia)
 kresťanský mučeník za vlády rímskeho cisára Diokleciána, pozri Aristón (mučeník)
 grécky filozof v 3. stor. pred Kr., pozri Aristón z Chiosu
 grécky sochár v 3. stor. pred Kr., pozri Aristón (sochár)
 grécky sochár z prelomu 3. a 2. stor. pred Kr., pozri Aristón (syn Dionysia)
 kresťanský spisovateľ z polovice 2. stor., pozri Aristón (Pella)
 jazýčkový hrací nástroj podobný flašinetu, pozri Aristón (hrací nástroj)
Názov Stavby

Názov Stavby (skrátene aj NS alebo eNeS) je slovenská hiphopová skupina pochádzajúca z Bratislavy. Patrí medzi legendy slovenského hip-hopu a ich song Štát ťa núti je považovaný za rapovú hymnu Slovenska. Skupina má šiestich členov a je zoskupením dvoch skupín L.U.Z.A. a Drvivá Menšina. Skupiny sa spoznali okolo rokov 19961997 a sformovali Názov Stavby okolo roku 1998.

Jej začiatky sa datujú niekedy k roku 1996, keď sa stretli mladé skupiny – Drvivá Menšina a LÚZA. Okrem dvoch nahrávok a dema LúzaDrviváMenšina vydala skupina jediný album Reč naša (2003). Ten je ale považovaný za jednu zo slovenských hiphopových klasík a album sa stretol s mnohými pozitívnymi odozvami. Ako Názov Stavby sa objavili aj sólových albumoch skupín a ich členov alebo aj na cudzích projektoch ako napríklad skladba Żyję Jak Chcę od poľského rappera FU. Koniec ich kariéry zavŕšila skladba s názvom Posledný Výstrel pod vydavateľstvom I Love Party Production.

Diskografia

Štúdiové albumy 
 2003: Reč naša (MadDrum)

Demá 
 2000: LúzaDrviváMenšina (R.O.B.O.VA Lenivá produkcia)

Vinyly 
 2000: LúzaDrviváMenšina EP (vinyl) (SubBeats)
 2004: Reč naša EP (vinyl) (Boom Bap records)

Referencie 

Slovenské hiphopové hudobné skupiny
Hudobné skupiny z 1999
Vysielač Krížava

Vysielač Krížava () je rozhlasový a televízny vysielač na Slovensku. Nachádza sa na rovnomennom vrchu v pohorí Lúčanská Malá Fatra, medzi mestami Žilina a Martin.

Konštrukcia 
Oceľová rúrová kotvená konštrukcia stožiara má výšku 116 m a je podobná s vysielačom Kráľova hoľa. Do prevádzky bol uvedený 23. januára 1970, kedy začal ako prvý vysielač v ČSSR šíriť televízny signál vo farbe. Definitívny vysielač 2. programu bol na Krížave spustený 9. mája 1973.

Vedľa vysielača sa nachádza voľne stojaca oceľová telekomunikačná veža, ako aj veľká obslužná budova. Súčasťou vysielacieho strediska je aj pracovisko pre riadenie letovej prevádzky, monitorujúce vzdušný priestor nad Slovenskom.

Stredisko patrí medzi výkonné vysielače na Slovensku a vďaka značnej nadmorskej výške je jeho signál dostupný na veľkej časti územia krajiny. Prioritne má pokryť Horné Považie, Turiec, Kysuce a časť Hornej Nitry, no presahy umožňujú prijímať signál i na Liptove, Orave, Strednom Považí, časti Moravy a Sliezska, no nezriedka i v Podunajskej nížine.

Majiteľom celého komplexu s priľahlými pozemkami je spoločnosť Towercom, a. s. – bývalé Rádiokomunikácie, o. z.

Šírený program 
Signál šírený z Krížavy nadväzuje na vysielače Veľká Javorina, Nad oborou, Suchá hora, Kráľova hoľa, Úložisko a Magurka.

Stredisko na Krížave je taktiež súčasťou severnej magistrály, t. j. retranslačnej rádioreléovej (RR) trasy, ktorá smeruje z Kamzíka (Bratislava) a končí na Makovici (Košice). Podobne je aj súčasťou medzinárodného smerovania RR trás – napr. prepojenie s Lysou horou (Frýdek-Místek, Česko).

Rozhlasové vysielače

Analógové rozhlasové vysielanie (FM) 
Antény rozhlasového vysielania sa nachádzajú vo výške 34 m, t. j. v nadmorskej výške .

Digitálne rozhlasové vysielanie (DAB)

TV vysielače

Analógové televízne vysielanie

V máji 2011 bolo z vysielača ukončené šírenie analógového signálu Dvojky a TV JOJ, v auguste 2011 aj Jednotky.

Digitálne televízne vysielanie 

Vysielanie prechodového multiplexu DVB-T bolo z vysielača spustené 22. decembra 2009 a ukončené 1. júla 2011.  1.júna 2011 bola spustená distribúcia druhého multiplexu. Vo februári 2013 bolo z vysielača spustené vysielanie verejnoprávneho multiplexu a v marci 2013 vysielanie prvého multiplexu. Antény sú umiestnené vo výške 105 m, t. j. v nadmorskej výške  (okrem prvého multiplexu, ktorý má antény vo výške 80 m, t. j. v nadmorskej výške ).

Najbližšie vysielače 

Najbližšie okolité vysielače a vzdialenosť k nim:

Prístup 
K vysielaču vedie asfaltová cesta z Vrútok. Značkované chodníky na Krížavu vedú z Turia a mesta Martin, a tiež zo susedných vrcholov hrebeňa.

Poznámky

Referencie

Pozri aj 
 Zoznam najvyšších stavieb na Slovensku
 Zoznam vysielačov na Slovensku
 Vysielač Veľká lúka

Externé odkazy 
 Stránky poskytovateľa DVB-T signálu
 digitalnatelevizia.sk
 digimedia.sk
 Stránka o vysielači
 Stránky o DVB-T

Krížava
Stavby v okrese Martin
Stavby v okrese Žilina
Vysielač Kráľova hoľa

Vysielač Kráľova hoľa () je rozhlasový a televízny vysielač na Slovensku. Nachádza sa na vrchole Kráľovej hole v pohorí Nízke Tatry, nad obcou Šumiac.

Konštrukcia 
Stožiar vysielača má výšku 137,5 m a je konštrukčne podobný s Vysielačom Krížava. Predchodca súčasného vysielača bol do prevádzky uvedený v roku 1960, o rok neskôr bol premiestnený do terajšej prevádzkovej budovy. Vedľa vysielača sa nachádza veľká obslužná budova.

Šírený program 
Vysoký výkon a nadmorská výška vysielača spôsobujú príjem signálu na 1/4 územia Slovenska. Jeho úlohou je pokryť najmä mesto Poprad, okolie Tatier, Spiš a Gemer. Presahy umožňujú prijímať signál i na Liptove, Orave, Horehroní, časti Východoslovenskej nížiny a Novohradu, no zachytiteľný je i na území Poľska, Ukrajiny a Maďarska.

Vysielače FM 
Antény rozhlasového vysielania sa nachádzajú vo výške 59 m, t.j. v nadmorskej výške .

TV vysielače

Analógové televízne vysielanie
Analógové vysielanie Jednotky, Dvojky a TV Markíza bolo ukončené v roku 2011.

Digitálne televízne vysielanie 
Z Kráľovej hole sa vysiela digitálne vysielanie.

Vysielanie prvého multiplexu DVB-T bolo z vysielača spustené 22. decembra 2009 a bolo ukončené 27. júla 2011. 27. júna 2011 bola spustená distribúcia verejnoprávneho multiplexu. Antény sú umiestnené vo výške 124 m, t.j. v nadmorskej výške .

Najbližšie vysielače 
Okolité významné vysielače a vzdialenosť k nim:

Prístup 
K vysielaču vedie z časti asfaltová cesta z obce Šumiac. Značkované chodníky na Kráľovu hoľu vedú aj z Telgártu, Liptovskej Tepličky alebo Spišského Bystrého.

Poznámky

Referencie

Pozri aj 
 Zoznam najvyšších stavieb na Slovensku
 Zoznam vysielačov na Slovensku

Externé odkazy 
 Stránka o vysielači
 Stránky poskytovateľa DVB-T signálu
 Stránka o vysielači
 Stránky o DVB-T

Iné projekty 

Kráľova hoľa
Stavby v okrese Brezno
Vysielač Sitno

Vysielač Sitno () je rádiový a televízny vysielač na Slovensku. Nachádza sa na vrchole Sitna v pohorí Štiavnické vrchy, nad obcou Ilija pri Banskej Štiavnici.

Konštrukcia 
V 80. rokoch 20. storočia bol na Sitne postavený jeden z posledných veľkých vysielačov. Nekotvený stožiar vysielača má výšku 83 m, no pôvodný (nižší) stožiar z roku 1987, bol určený na distribúciu len TV signálu. Pri rozmachu FM vysielania bol nadstavený pre vysielače signálov FM rádií a neskôr pribudli aj antény DVB-T.

Pri vysielači sa nachádza prevádzková budova.

Šírený program 
Poloha vysielača, vysoký vyžarovaný výkon i nadmorská výška spôsobujú ďaleký príjem signálu najmä južným a juhozápadným smerom. Prioritnou oblasťou pokrytia je banskoštiavnicko, okolie Levíc a Hont. Presahy umožňujú prijímať signál i na Pohroní, Hornej Nitre, v Tekove, časti Novohradu a Malohontu. Zachytiteľný je i na území Maďarska.

Vysielače FM

TV vysielače

Analógové televízne vysielanie

V máji 2011 bolo z ukončené šírenie analógového signálu Dvojky, TV Markíza a TV JOJ, v auguste 2011 aj Jednotky.

Digitálne televízne vysielanie 

Vysielanie prvého multiplexu DVB-T bolo z vysielača spustené 30. júna 2010 a ukončené 1. júna 2011, kedy bola spustená distribúcia druhého a verejnoprávneho multiplexu. Antény sú umiestnené vo výške 68 m, t.j. v nadmorskej výške .

Najbližšie vysielače 
Okolité významné vysielače a vzdialenosť k nim:

Prístup  
 na vrchol vedie cesta z osady Rovne
 po  značke zo sedla Krížna cez Tatarskú lúku
 po  značke z Prenčova
 po  značke od Počúvadlianskeho jazera cez Tatarskú lúku

Poznámky

Referencie

Pozri aj 
 Zoznam najvyšších stavieb na Slovensku
 Zoznam vysielačov na Slovensku

Externé odkazy 
 Stránka o vysielači
 Stránky poskytovateľa DVB-T signálu
 Stránka o vysielači
 Stránky o DVB-T

Sitno
Stavby v okrese Banská Štiavnica
Ilija
Vysielač Veľká Javorina

Vysielač Veľká Javorina () je rádiový a televízny vysielač na Slovensku. Nachádza sa na vrchole rovnomenného vrchu v pohorí Biele Karpaty, v katastri obce Lubina pri Starej Turej.

História 
Vysielač na dominante kraja má zaujímavú históriu. Za jeho vznikom totiž stáli amatérski nadšenci zo Starej Turej, ktorí túžili sledovať vysielanie novovzniknutej ČST. Signál televízie bol v tom čase iba v okolí Bratislavy a, ako zistili, aj na Veľkej Javorine. Riešenie tak bolo jednoduché – stačí vybudovať vysielač, ktorý pokryje signálom veľkú časť okolia. Prípojka elektrickej energie bola vybudovaná do blízkej Holubyho chaty, čím sa výrazne zjednodušila výstavba prevádzkovej budovy i vysielača.

Konštrukcia 
Historicky prvý vysielač na Veľkej Javorine šíril 1. program televízie z 15 m stožiara od konca marca 1958. Už o 2 roky neskôr bola na vrchole vybudovaná železobetónová veža Rádiokomunikácií, z ktorej sa začalo vysielať od 1. januára 1961. O význame kóty svedčí i výstavba novej prevádzkovej budovy, z ktorej sa 18. mája 1979 spustilo vysielanie 2. programu.

V lete 1990 sa začalo vysielanie v pásme FM a na stožiari pribudli vysielače rozhlasových staníc. Zvýšené nároky na príjem televíznych i rozhlasových signálov viedli k vybudovaniu novej veže, ktorá začala vysielať v roku 1994. Pôvodná valcovitá retranslačná rádioreléová veža bola v jeseni 2004 zbúraná. Nekotvený stožiar vysielača má výšku viac ako 80 m a DVB-T signál začal šíriť v decembri 2009.

Šírený program 
Výhodná poloha vysielača i nadmorská výška robia z vysielača veľmi efektívny zdroj signálu. Pahorkatiny vo východnom, južnom i západnom smere umožňujú ďaleký príjem signálu. Prioritnou oblasťou pokrytia je región Myjavskej pahorkatiny, Dolné Považie a Záhorie. Presahy umožňujú prijímať signál i na Hornom Považí, Hornej Nitre a vo veľkej časti Podunajskej nížiny. Veľké presahy sú na Moravu, do Rakúska i Maďarska.

Vysielače FM

TV vysielače

Analógové televízne vysielanie
Analógové televízne vysielanie bolo ukončené v máji 2011.

Digitálne televízne vysielanie 

Vysielanie prvého multiplexu DVB-T bolo z vysielača spustené 22. decembra 2009 a bolo ukončené 27. júla 2011. 28. júna 2011 bola spustená distribúcia druhého a verejnoprávneho multiplexu.

Najbližšie vysielače 
Okolité významné vysielače a vzdialenosť k nim:

Prístup  
 na vrchol vedie spevnená asfaltová cesta z Lubiny
 po  značke zo Starej Turej
 po  značke z Myjavy
 po  značke z Lubiny cez osadu Cetuna (Bzince pod Javorinou)

Poznámky

Referencie

Pozri aj 
 Zoznam najvyšších stavieb na Slovensku
 Zoznam vysielačov na Slovensku

Iné projekty

Externé odkazy 
 Podrobná história vysielača
 Stránky poskytovateľa DVB-T signálu
 Stránka o vysielači
 Stránka o histórii vysielača + dobové fotografie

Veľká Javorina
Stavby v okrese Nové Mesto nad Váhom
John G. Roberts

John Glover Roberts, Jr. (* 27. január 1955, Buffalo, New York, USA) je americký právnik a predseda Najvyššieho súdu USA. Z matkinej strany má slovenské korene (Podracky, Gmuca).

Ide o súčasného a taktiež dosiaľ jediného predsedu Najvyššieho súdu Spojených štátov, ktorý sa narodil po druhej svetovej vojne. Právo vyštudoval na Harvarde. V roku 2005 ho prezident George W. Bush vymenoval za predsedu Najvyššieho súdu USA.

Prísahy prezidentov USA do rúk predsedu Robertsa 
Na základe americkej tradície do jeho rúk zložili prezidentskú prísahu:
 20. januára 2009 Barack Obama
 21. januára 2009 sa prísaha opakovala pre faux pas (formálnu chybu) Johna G. Robertsa, Jr.
 20. januára 2013 Barack Obama
 20. januára 2017 Donald Trump
 20. januára 2021 Joe Biden

Referencie

Pozri aj 
 Zoznam predsedov Najvyššieho súdu USA
 Najvyšší súd Spojených štátov

Iné projekty

Externé odkazy 
 Appearances at the U.S. Supreme Court 
 Issue positions and quotes 
 Judge Roberts's Published Opinions in a searchable database
 Chief Justice John Roberts 
 List of Circuit Judge Roberts's opinions for the DC Circuit 
 A summary of media-related cases handled by Supreme Court nominee John G. Roberts Jr. 
 SCOTUSblog
 List of Chief Justices, including John Roberts, Jr.
 On first day, Roberts sets no-nonsense tone 

Sudcovia Najvyššieho súdu USA
Predsedovia Najvyššieho súdu USA
Absolventi Harvard University
Právnici USA
Osobnosti USA českého pôvodu
Osobnosti z Buffala
Spojené kráľovstvo na Letných olympijských hrách 2012

Spojené kráľovstvo na Letných olympijských hrách 2012 je domáca krajina na Letných olympijských hrách 2012 a  reprezentuje  541 športovcov v 26 športoch.

Lukostreľba

Muži

Ženy

Atletika

Kľúč
Q = Kvalifikovaný/á do ďalšej fázy
q = Kvalifikovaný/á do ďalšej fázy ako najrýchlejší porazený alebo, v niektorých disciplínach, z pozície mimo kvalifikačného limitu
NR = Národný rekord
N/A = V tejto fáze sa nesúťaží
nenasadený = Športovec nebol nasadený do tejto fázy

Muži
Bežecké a cestné disciplíny

Technické disciplíny

Kombinované disciplíny – Desaťboj

Ženy
Bežecké a cestné disciplíny

Technické disciplíny

Kombinované disciplíny– Sedemboj

Bedminton

Basketbal

Mužský turnaj 

 Mužský turnaj

Zostava
Tréner:  Chris Finch

Skupinová fáza

 

 

 

 

Konečné umiestnenie
9.miesto

Ženský turnaj 

Zostava
Tréner:  Tom Maher

Skupinová fáza

 

 

 

 

 

Konečné umiestnenie
11.miesto

Box

Muži

Ženy

Kanoistika

Vodný slalom

Rýchlostná kanoistika 
Muži

Ženy

Legenda: S = Kvalifikovaný/á do semifinále; FA = Kvalifikovaný/á do finále (o medaily); FB = Kvalifikovaný/á do finále B (bez medailí)

Cyklistika

Cestná cyklistika 
Muži

Ženy

Dráhová cyklistika 
Šprint

Keirin

Stíhačka

Omnium

Horská cyklistika

BMX

Skoky do vody 

Ako organizátor sa Veľká Británia kvalifikovala do všetkých 4 synchronizovaných disciplín, ale jednotlivci sa museli kvalifikovať sami.

Muži

Ženy

Jazdectvo

Drezúra

Viacboj

Skákanie 
Individuálne

Tímy

Šerm 
Muži

Ženy

Pozemný hokej

Mužský turnaj 

Zostava
Tréner: Jason Lee

Glenn Kirkham
Ashley Jackson
Harry Martin 
Matthew Daly
Jonty Clarke
Robert Moore
Ben Hawes
Alastair Wilson

Barry Middleton (C)
James Tindall
Iain Mackay
Iain Lewers
James Fair (B)
Nicholas Catlin
Daniel Fox
Richard Smith

Náhradníci:
 Richard Mantell
 George Pinner (B) 

Skupinová fáza
 Kvalifikovaní do semifinále

Semifinále

O 3. miesto

Konečné umiestnenie
4.miesto

Ženský turnaj 

Zostava
Tréner: Danny Kerry

Beth Storry (B)
Emily Maguire
Laura Unsworth
Crista Cullen
Anne Panter
Hannah Macleod
Helen Richardson
Kate Walsh (C)

Chloe Rogers 
Laura Bartlett
Alex Danson
Georgie Twigg
Ashleigh Ball
Sally Walton
Nicola White
Sarah Thomas

Náhradníčky:
 Natalie Seymour
 Abi Walker

Skupinová fáza
 Kvalifikovaní do semifinále 

Semifinále

O 3.miesto

Konečné umiestnenie
 Bronzová medaila

Futbal 

Spojené kráľovstvo vo futbale reprezentuje:
 Mužský tím zložený z 18 hráčov
 Ženský tím zložený z 18 hráčiek

Mužský turnaj 

Zostava
Tréner:  Stuart Pearce

* Nad 23 rokov.

Skupinová fáza

Štvrťfinále

Konečné umiestnenie
5.miesto

Ženský turnaj 

Zostava
Tréner:  Hope Powell

Skupinová fáza

Štvrťfinále

Konečné umiestnenie
6.miesto

Externé odkazy 
 Oficiálna webstránka OH 2012 
 Oficiálna webstránka MOV 

Krajiny na Letných olympijských hrách 2012
2012
Brunehaut

Brunehaut je belgická obec vo Valónskom regióne v provincii Hennegavsko.

Obyvateľstvo 
Obec má približne  7 847 obyvateľov (2010).

Časti obce 
Od 1. januára 1977 obec Brunehaut pozostáva z týchto častí (bývalých obcí):

Bléhariess
Guignies
Hollain
Jollain-Merlin
Wez-Velvain
Lesdain
Laplaigne
Rongy
Howardries

Referencie

Iné projekty

Externé odkazy 
 Oficiálne stránky mesta

Obce v provincii Hennegavsko
Toyota AE86

Toyota AE86 je malý ľahký automobil typu kupé, ktorý automobilka Toyota vyrábala v rokoch 1983 až 1987, v rámci piatej generácie Toyoty Corolly. AE86 sa vyrábala v dvoch karosárskych verziách ako trojdverový hatchback a dvojdverové kupé. Okrem toho existujú dve verzie prednej masky – Trueno (s vyklápacími svetlami) a Levin (s pevnými svetlami). V Japonsku bola AE86 známa ako Hachi-Roku (ハチロク), čo v preklade znamená "osem-šesť".

Technika
AE86 bola dostupná s atmosférickým 4-valcovým twin cam 4A-GE motorom s objemom . Tento motor dosahoval maximálny výkon 96 kW/130 koní a 150 Nm krútiaceho momentu v štandardnej verzii, hoci neskôr bol znížený výkon na 88 kW/120 koní a 142 Nm krútiaceho momentu. AE86 sa dodávala s 5-rýchlostnou manuálnou prevodovkou, ale neskôr bola na výber aj automatická prevodovka. Motory 4A-GEC používali variabilný sací systém T-VIS. AE86 sa predávala s voliteľným samosvorným diferenciálom.

AE86 používala ventilované kotúčové brzdy. Takisto bola vybavená vpredu nezávislým pružením štýlu vzpier McPherson a štvorprvkovou nápravou s vinutými pružinami vzadu. Stabilizátory boli na oboch nápravách.

Referencie

Iné projekty

Externé odkazy
 "HachiRoku.net"— AE86 články, príručky, referencie.
 AE86 história, modelové rozdiely a pretekárska história

Automobily Toyota
Automobily so zadným náhonom
Rely automobily
Športové automobily nižšej strednej triedy
Hot Hatch
Jakub Šebesta

Jakub Šebesta (* 16. novembra 1948, Krumvíř) je český zamestnanec štátnej správy a politik, v rokoch 2009–2010 zastával funkciu ministra poľnohospodárstva Česka a po dobu necelého mesiaca vykonával tiež  funkciu ministra životného prostredia Česka vo vláde Jána Fischera.

Osobný život 
Vyštudoval Poľnohospodársku technickú školu v Modre, odbor vinohradnícko-vinársky. Potom absolvoval Záhradnícku fakultu Vysokej školy poľnohospodárskej (súčasnú Mendelovu univerzitu) v Brne.

V roku 1972 sa stal vedúcim vinárskej skupiny poľnohospodárskeho družstva Krumvíř. V rokoch 1976-1981 pracoval ako vodič vzorkár v Štátnej inšpekcii akosti (súčasná Státní zemědělská a potravinářská inspekce (SZPI)). Potom až do roku 1990 pôsobil v úlohe inšpektora kontroly vína. V období 1990-1992 riadil krajský inšpektorát ČZPI (súčasná SZPI). Od roku 1992 je ústredným riaditeľom SZPI. Po páde Topolánkovej vlády na jar 2009 bol navrhnutý ČSSD do pozície ministra poľnohospodárstva Česka, ktorým bol menovaný 8. mája 2009.

Pôsobí v dozorných radách Výskumného ústavu veterinárneho lekárstva, Vinárskeho fondu ČR, je členom spoločnosti VINEXPO.

Je rozvedený, má tri deti.

Referencie 
Jakub Šebesta, Vláda.cz
Ministr Šebesta představil své priority v čele resortu zemědělství, agris.cz, 14.05.2009

Iné projekty

Zdroj 

Českí ministri
Narodenia v 1948
Českí politici
Amidol

Amidol (systematický názov 2,4-diaminofenol, sumárny vzorec C6H8N2O) je bezfarebná kryštálická organická zlúčenina. Hydrochloridová soľ sa používa ako vývojková látka pre fotografické vývojky. K tomuto účelu sa používa od roku 1892, kedy bol amidol prvýkrát použitý pre fotografické papiere. Medzi vývojkovými látkami sa chová neobvykle, pretože najefektívnejšie pracuje v mierne kyslom prostredí, na rozdiel od silno zásaditého, ktoré potrebuje väčšina ostatných vyvolávacích látok. Ako amidol starne, mení farbu na tmavo-červeno-hnedú. Nádoby na vývojku a ďalšie potreby používané k príprave amidolových roztokov sa tiež sfarbujú do hneda a toto sfarbenie je veľmi odolné.

Fotografie vyvolané v amidole majú typicky veľmi teplú hnedočiernú farbu, ale prevyvolanie môže rýchlo viesť ku vzniku závoja.

Zdroj 

Fenoly
Fotografické chemikálie
Waze

Waze je navigačný softvér pre mobilné telefóny typu smartphone vyvinutý skupinou Waze Mobile a je poskytovaný zadarmo za podmienok licencií GNU General Public License. Tvorcami je predstavovaný ako „GPS navigačný softvér s prvkami sociálnej siete a počítačovej hry“. Základnou odlišnosťou od komerčných produktov je tvorba mapových podkladov samotnými používateľmi, ktorých počet v 2012 presiahol 36 miliónov.

Funkcie 
Základnou funkciou programu je automobilová navigácia v režime turn-by-turn, vrátane hlasovej navigácie. Pre územie Slovenska sú mapové podklady pripravené pre plnohodnotnú navigáciu. Často je využívaná funkcia dopravných hlásení, ktoré poskytujú sami užívatelia programu. Aplikácia hlási počas jazdy dopravné udalosti, ako sú zápchy, rýchlostné radary, dopravné nehody, práce na ceste, zrazené zvieratá, výmole, záplavy, poľadovice a iné. Waze tiež zaznamenáva rýchlosť užívateľov podľa ktorej hodnotí hustotu premávky na cestách a v prípade zápchy odporučí časovo výhodnejšiu obchádzkovú trasu.

Užívatelia softvéru môžu vidieť pozíciu ostatných užívateľov, ktorí to dovolili. Je možné medzi sebou posielať správy alebo vytvárať skupiny a sledovať tak dopravné hlásenia užívateľov z určitej lokality. Každý užívateľ, ktorý prekročil určitú hranicu prejazdených kilometrov, si môže vybrať svoj status zodpovedajúci nálade.

Ďalším prvkom Waze je zbieranie užívateľských bodov. Užívatelia sú hodnotení za najazdené kilometre, dopravné hlásenia alebo zbieranie bonusov prejazdom označeného miesta. Bonusy sa objavujú na mapách náhodne a pre získanie bonusu ja treba prejsť pozíciou umiestnenia.

Tvorba mapových podkladov 
Každý užívateľ Waze môže pri jazde zapnúť režim tvorby cesty. Prichytenie k cestám je tak vypnuté a program zaznamenáva podľa GPS trasu novej komunikácie do mapy. Tento záznam sa následne objavuje v mapových podkladoch serveru Waze, kde ich musí niektorý z užívateľov dokončiť nastavením mena, typu cesty alebo ulice, možných smerov jazdy. Po aktualizácii mapových podkladov sa nová komunikácia objavuje v prístrojoch používateľov. Prvý nasledujúci užívateľ, ktorý prechádza novou cestou získava body za potvrdenie jestvovania a správneho zadania komunikácie.

Nespornou výhodou je pružná aktualizácia máp pri zmenách miestnych komunikácií a uzávierkach ciest. Nevýhodou tohto spôsobu mapovania je absencia mapových podkladov v menej frekventovaných oblastiach rozvojových štátov.

Referencie

Pozri aj 
 Global Positioning System

Externé odkazy 
 Oficiálne stránky Waze 
 Oficiálny web Slovenskej podpory navigácie Waze
 Česká a Slovenská sekcia oficiálneho fóra Waze
 Aktuálna mapa s dopravnými udalosťami na webe Waze
 Wazeopedia - sprievodca užívateľa Waze

Zdroje 

Viacplatformový softvér
GPS
Chrám Zosnutia presvätej Bohorodičky

Chrám Zosnutia presvätej Bohorodičky alebo chrám Zosnutia Bohorodičky môže byť:

Na Slovensku:
 gréckokatolícky
 Chrám Zosnutia presvätej Bohorodičky (Ľutina)
 Chrám Zosnutia presvätej Bohorodičky (Klokočov)
 Chrám Zosnutia presvätej Bohorodičky (Hunkovce)
 Chrám Zosnutia presvätej Bohorodičky (Ľubica)
 Chrám Zosnutia presvätej Bohorodičky (Chmeľová)

 pravoslávny
 Chrám Zosnutia presvätej Bohorodičky (Klenová)
 Chrám Zosnutia presvätej Bohorodičky (Nová Sedlica)

v Rusku:
 Katedrála Zosnutia presvätej Bohorodičky (Moskva)
 Katedrála Zosnutia presvätej Bohorodičky (Smolensk)

v Bulharsku:
 Chrám Zosnutia presvätej Bohorodičky (Asenovgrad)
 Chrám Zosnutia Bohorodičky (Batak)
 Chrám Zosnutia presvätej Bohorodičky (Burgas)
 Chrám Zosnutia Bohorodičky (Dobrinište)
 Chrám Zosnutia presvätej Bohorodičky (Gabare)
 Chrám Zosnutia Bohorodičky (Karlovo)
 Chrám Zosnutia Bohorodičky (Nesebar)
 Katedrálny chrám Zosnutia Bohorodičky (Pazardžik)
 Katedrála Zosnutia Bohorodičky (Plovdiv)
 Katedrála Zosnutia presvätej Bohorodičky (Varna)

Pozri aj 
 Katedrála Zosnutia presvätej Bohorodičky

Rozlišovacie stránky – Sakrálne stavby